A teszteredmények jó szereplést vetítettek előre az idénynyitó ausztrál nagydíjra. A versenyhétvége előtt fölmerült, hogy a Brawn GP (a Toyotával és a Williamsszel együtt) szabálytalan diffúzort használ, ezért előbb a BMW Sauber, majd a Ferrari, a Renault és a Red Bull is panaszt nyújtottak be az FIA-hoz. A nagydíj előtti gépátvételen azonban szabályosnak találták a kifogásolt alkatrészt. Az ausztrál nagydíj hétvégéjén jelentették be azt is, hogy a Brawn GP főszponzora a 2009-es évben a Virgin-csoport.